Document ID: /roh_data/filtered/fineweb-2-filterrobots_roh.jsonl.gz/58828

La dumonda è vegnida dal deputà liberaldemocratic Thomas Bigliel. El ha pretendì, ch'il chantun s'engascha per staziuns da chargiar svelt autos electrics. Per il mument dettia quellas staziuns be sper las vias naziunalas. Uschia manca a bleras valladas grischunas quella purschida, crititgescha Thomas Bigliel.
Puncto staziuns da chargiar dettia in svilup fitg dinamic, ha cusseglier guvernativ Mario Cavigelli respundì. Adina dapli staziuns da chargiar vegnian installadas dad interpresas privatas e dad interpresas da provediment d’energia. I sa tractia d’in model da fatschenta che rendia. Perquai n’existia er betg il basegn, ch’il chantun intervegnia, uschia il cusseglier guvernativ.
Ord l'archiv
Mario Cavigelli è in fan dad autos electrics. El ha sez in da quels autos. La primavaira passà ha el defendì la strategia dal Grischun puncto electromobilitad.